ஈப்போ சாலை எம்ஆர்டி நிலையம்

ஈப்போ சாலை எம்ஆர்டி நிலையம் (ஆங்கிலம்: Jalan Ipoh MRT station; மலாய்: Stesen MRT Jalan Ipoh) என்பது மலேசியா, கோலாலம்பூர், சிகாம்புட், தாமான் காயா, ஈப்போ சாலையில் அமைந்துள்ள ஒரு விரைவுப் போக்குவரத்து (MRT) தொடருந்து நிலையம் ஆகும். 

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (KVMRT); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 16 மார்ச் 2023 அன்று திறக்கப்பட்டது.  கன்டோன்மன் எம்ஆர்டி நிலையம் நிலையத்திற்கும்;  செந்தூல் பாராட் எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு  ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலலம்மால் இந்த நிலையம், பகுதி நிலத்தடி அமைப்பைக் கொண்டது.

வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) இந்த ஈப்போ சாலை எம்ஆர்டி நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. அதன் பின்னர் இந்த  ஈப்போ சாலை எம்ஆர்டி நிலையம்; புத்ராஜெயா வழித்தடத்தில் பகுதி நிலத்தடி நிலையமாக உருவாக்கப்பட்டது.

ஈப்போ சாலை எம்ஆர்டி நிலையம் 16 மார்ச் 2023-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. அதற்கு முன்னர்,  குவாசா டாமன்சாரா எம்ஆர்டி நிலையம் தொடங்கி  கம்போங் பத்து எம்ஆர்டி நிலையம் வரையிலான  புத்ராஜெயா வழித்தடத்தின் பிற நிலையங்கள் 16 சூன் 2022-இல் செயல்படத் தொடங்கின.

நிலைய அமைவு
இந்த நிலையம் ஈப்போ சாலையில், முத்தியாரா வணிக வளாகத்தின் (Mutiara Complex Mall) எதிர்த் திசையில் அமைந்துள்ளது. இது மலேசியாவில் பாதி மூழ்கிய (பாதி நிலத்தடி) நிலையங்களில் ஒன்றாகும். அந்த வகையில் இந்த நிலையம் தரை மட்டத்திலிருந்து சற்று கீழே தரையில் கட்டப்பட்டு உள்ளது.

சோங் குவா தனியார் உயர்நிலைப் பள்ளி (Chong Hwa Independent High School); லாய் சி சீனப்பள்ளி (SJK (C) Lai Chee), மற்றும் ஈப்போ சாலை பெண்கள் உயர்நிலைப்பள்ளி (SMK (P) Jalan Ipoh) போன்ற பள்ளிகள் நிலையத்திலிருந்து நடந்து செல்லும் தூரத்தில் உள்ளன. இந்த நிலையத்திற்கு அருகிலுள்ள குடியிருப்பு வளாகங்களில் சாங் சூரியா காண்டோமினியம் (Sang Suria Condominium), தி மேப்பிள் (The Maple) மற்றும் தி பனோ (The Pano) ஆகியவை அடங்கும்.

நிலைய அமைவிடம்
இந்த நிலையத்தில் 3 நுழைவாயில்கள் உள்ளன. நுழைவாயில் A முத்தியாரா வணிக வளாகத்திற்கு மிக அருகில் உள்ளது. நுழைவாயில் B தாமான் காயா குடியிருப்பு பகுதி மற்றும் பள்ளிகளுக்கு அருகில் சாலையின் எதிர்ப்புறத்தில் அமைந்துள்ளது. அதே கட்டத்தில் நுழைவாயில் C நிலையத்திலிருந்து பேருந்து நிறுத்தம் மற்றும் வாடகை வாகனங்கள் நிறுத்தத்திற்கு அருகில் உள்ளது.

வெளியேறும் வழிகள் - நுழைவாயில்கள்

 — ஈப்போ சாலை எம்ஆர்டி நிலையம் Rapid_KL_Logo|60pxநுழைவாயில்அமைவிடம்இலக்குதோற்றம்Aமுத்தியாரா வளாகம் விசுமா கா மோட்டோர் (→) ஈப்போ சாலை பெண்கள் உயர்நிலைப்பள்ளி (→) தி பனோ அடுக்குமாடி வளாகம்200x200pxB ஈப்போ சாலை கிழக்குப் பகுதிஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) செயின்ட் தாமஸ் சாலை (→) வேதவனம் சாலை (→) தாமான் காயா (→) சோங் குவா தனியார் உயர்நிலைப் பள்ளி (→) சாங் சூரியா காண்டோமினியம்150x150pxC ஈப்போ சாலை மேற்குப் பகுதிஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) சுல்தான் அசுலான் சா சாலை150x150px

காட்சியகம்
ஈப்போ சாலை எம்ஆர்டி நிலையக் காட்சிப் படங்கள் (ஏப்ரல் 2023)

மேலும் காண்க
  செரி ரம்பாய் எல்ஆர்டி நிலையம்; பாதி நிலத்தடி அமைப்பு நிலையம்

மேற்கோள்கள்

வெளி இணைப்புகள்

 Klang Valley Mass Rapid Transit website
 MRT Hawk-Eye View

பகுப்பு:மலேசியத் தொடருந்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்
பகுப்பு:சுங்கை பூலோ-செர்டாங்-புத்ராஜெயா வழித்தடம்